Tamara Soone
Tamara Soone (sünninimi Tamara Koptelkov; aastatel 1974–1979 Tamara Lekko; 19. märts 1940 Tallinn – 4. veebruar 1983 Tallinn) oli Eesti baleriin. 1959. aastal lõpetas ta Tallinna Koreograafiakooli. Aastatel 1959–1980 oli ta Estonia balletisolist ning 1980–1983 Eduard Vilde nimelise Tallinna Pedagoogilise Instituudi õppejõud. Tema balletirollidest on film "Tantsib Tamara Soone" (režissöör Mai Murdmaa). Ta on maetud Tallinna Metsakalmistule.